b"\n_START_ARTICLE_\nSausages\n_START_SECTION_\n1992-1994\n_START_PARAGRAPH_\nNovembra 1992 nastane band z imenom Sausage Time. Kmalu se preimenujejo se v Sausages in pri\xc4\x8dnejo nastopati. Postanejo priljubljeni med ljubljanskimi ragbija\xc5\xa1i, dijaki in \xc5\xa1tudenti, hitro jih sprejme tudi klubska scena.\n_START_SECTION_\n1994-1995\n_START_PARAGRAPH_\nSausages igrajo v razli\xc4\x8dnih zasedbah, vendar baza ostaja ista. Najve\xc4\x8d koncertov se zgodi v sodelovanju s pevko Nata\xc5\xa1o Fink. Sausages pol leta nastopajo kot Pussy & Sausages.\n_START_SECTION_\n1995-1999\n_START_PARAGRAPH_\nBendu se leta 1995 pridru\xc5\xbei pevec Goran Bre\xc5\xa1\xc4\x8danski in z njim imajo Sausages v treh letih preko 200 koncertov po vsej Sloveniji. Nastopajo tudi v tujini. Spremlja jih pihalna sekcija, s katero leta 1999 posnamejo prvi album z naslovom Sausages. Tega leta jim podelijo zlatega petelina za debitante leta.\n_START_SECTION_\n1999-2000\n_START_PARAGRAPH_\nSausages se aprila 1999 pridru\xc5\xbei kitarist ter tonski tehnik Marko Paunovi\xc4\x8d. Sledi obdobje koncertov, ki jih organizira Zdravko Toplak. V letu 2000 nastane tr\xc5\xa1i in bolj kitarski album To mi deli, na katerem sta dva hita - To mi deli in Poglej se v o\xc4\x8di.\n_START_SECTION_\n2001-2002\n_START_PARAGRAPH_\nJanuarja 2001 Goran Bre\xc5\xa1\xc4\x8danski najavi svoj odhod iz skupine, mesec dni zatem pa odide tudi Marko Paunovi\xc4\x8d. Bend se reformira v novi zasedbi - Primo\xc5\xbe Rom\xc5\xa1ak na vokalu in Peter Dekleva na kitari. Sausages vstopijo v zrelej\xc5\xa1e obdobje glasbenega ustvarjanja. Leta 2002 objavijo tretji album Dolga pot.\n_START_SECTION_\n2002-2006\n_START_PARAGRAPH_\nMaja 2002 se kitarist Peter Dekleva vrne k svojemu mati\xc4\x8dnemu bendu Sre\xc4\x8dna mladina. K sodelovanju so povabili Helmuta Frange\xc5\xa1a. Leta 2005 izdajo singl Bo\xc5\xbei\xc4\x8dek Bi Se Ljubil / K'r Neki, na katerem je gostoval kitarist Zoran \xc4\x8cali\xc4\x87 - Zoki (Majke, Big Foot Mama).\n_START_SECTION_\n2006\n_START_PARAGRAPH_\nOktobra 2006 Primo\xc5\xbe Rom\xc5\xa1ak zapusti skupino. Na mesto frontmana se vrne Goran Bre\xc5\xa1\xc4\x8danski.\n_START_SECTION_\n2007\n_START_PARAGRAPH_\nFebruarja 2007 po ve\xc4\x8d kot \xc5\xa1tirinajstih letih skupino zapusti baskitarist Toma\xc5\xbe Gaspari\xc4\x8d - Gaspardi, ustanovitelj in gonilna avtorska sila. Njegovo mesto zasede Ale\xc5\xa1 Kunc. Avgusta 2007 odide tudi Helmut Frange\xc5\xa1 - Maco.\n_START_SECTION_\n2012-2013\n_START_PARAGRAPH_\nPo nekaj kadrovskih menjavah se marca 2012 Helmut vrne v bend in z njim se leta 2013 lotijo snemanja novega albuma. Prvi singl s te plo\xc5\xa1\xc4\x8de je Dej pel - enako pa se imenuje album, ki je iz\xc5\xa1el v aprilu 2013._NEWLINE_24.novembra 2012 pa so s koncertom v Orto Baru zaznamovali 20.obletnico glasbenega dela"